

**MILJØTILLADELSE**

**Kvægbruget I/S Damborg**

**Volstedvej 41, 9230 Svenstrup**

Dato for tilladelsen: 23. oktober 2018

Husdyrbruget: I/S Damborg

CHR-nr. 30498

CVR-nr: 10818680

Matr. nr., ejerlav 7m Ferslev By, Ferslev, m.fl

Husdyrbrugets adresse: Volstedvej 41, 9230 Svenstrup

Ejer af husdyrbruget: I/S Damborg, Ferslev Bygade 42,

 9230 Svenstrup

Ansøger: I/S Damborg

 Ferslev Bygade 42, 9230 Svenstrup

Sagsbehandler på tilladelsen Nils Nørgaard/Helle Paludan Pedersen

 Aalborg Kommune

 Miljø- og Energiforvaltningen

 LandMiljø

 Stigsborg Brygge 5

 9400 Nørresundby

Sagsnummer: 2017-036265

Ansøgningsskema i [www.husdyrgodkendelse.dk](http://www.husdyrgodkendelse.dk): 206111

**Læsevejledning**

Denne miljøtilladelse indeholder dels en beskrivelse af den ansøgte produktion, vurdering af det ansøgte, samt en række vilkår for godkendelsen. Indledningsvist meddeles miljøtilladelsen med angivelse af klagevejledning. Herefter følger vilkår med beskrivelse og vurdering tilknyttet opdelt efter emne.

Ved anvendelsen af begrebet husdyrbrug forstås et husdyranlæg, det til sammen har et produktionsareal på mere end 100 m2, gødnings- og ensilageopbevaringsanlæg og andre driftsbygninger m.v. til brug for husdyrhold, som ligger på samme ejendom.

**I tilladelsen er følgende definitioner anvendt:**

**Husdyrbrug**: Anlæg, som anvendes til produktion af husdyr såsom stalde, gødnings- og ensilageopbevaringsanlæg og andre driftsbygninger m.v., som ligger på samme ejendom.

**Produktionsareal**: Det areal i bygningerne, hvorpå dyrene kan opholde sig og har mulighed for at afsætte gødning, Det omfatter ikke arealer, som dyrene kun har kortvarig adgang til såsom fx malkestalde og udleveringsrum. Ikke fast placerede husdyranlæg, som f.eks. mobile stalde og flytbare læskure samt indhegninger opfattes ikke som produktionsareal.**INDHOLDSFORTEGNELSE**

[1 Meddelelse om miljøtilladelse 5](#_Toc528063621)

[1.1 Afgørelse 5](#_Toc528063622)

[1.2 Beskrivelse af projektet 5](#_Toc528063623)

[1.3 Meddelelsespligt 6](#_Toc528063624)

[1.4 Gyldighed og retsbeskyttelse 6](#_Toc528063625)

[1.5 Offentlighed 6](#_Toc528063626)

[1.6 Offentliggørelse 6](#_Toc528063627)

[1.7 Klagevejledning 6](#_Toc528063628)

[1.8 Andre godkendelser, tilladelser og dispensationer 7](#_Toc528063629)

[2 Vilkårsliste 9](#_Toc528063630)

[Transport 11](#_Toc528063631)

[3 Husdyrbrugets beliggenhed og planmæssige forhold 13](#_Toc528063632)

[3.1 Beskrivelse af placering i landskabet mv. 13](#_Toc528063633)

[3.2 Planmæssige forhold og afstandskrav til anlægget 13](#_Toc528063634)

[3.3 Fredninger, fortidsminder, bygge- og beskyttelseslinjer mm 13](#_Toc528063635)

[3.4 Vurdering af husdyrbrugets beliggenhed og planmæssige forhold 13](#_Toc528063636)

[4 Husdyrhold, staldanlæg og drift 14](#_Toc528063637)

[4.1 Staldanlæg og husdyrhold 14](#_Toc528063638)

[4.1.1 Beskrivelse af staldanlæg og husdyrhold 14](#_Toc528063639)

[4.2 Anlæggets drift 14](#_Toc528063640)

[4.2.1 Beskrivelse af gyllebeholdere og håndtering af gylle 14](#_Toc528063641)

[4.2.2 Vurdering af gyllebeholdere og håndtering af gylle 15](#_Toc528063642)

[4.2.3 Beskrivelse af fast gødning/dybstrøelse 15](#_Toc528063643)

[4.2.4 Vurdering af fast gødning/dybstrøelse 15](#_Toc528063644)

[4.2.5 Beskrivelse af opbevaring af ensilage 15](#_Toc528063645)

[4.2.6 Vurdering af opbevaring af ensilage 16](#_Toc528063646)

[4.2.7 Beskrivelse af ventilation 16](#_Toc528063647)

[4.2.8 Vurdering af ventilation 16](#_Toc528063648)

[4.3 Rengøring af staldanlæg, herunder vandforbrug 16](#_Toc528063649)

[4.3.1 Beskrivelse af rengøring af staldanlæg, herunder vandforbrug 16](#_Toc528063650)

[4.3.2 Vurdering af rengøring af staldanlæg, herunder vandforbrug 16](#_Toc528063651)

[4.4 Restvand, herunder regnvand 16](#_Toc528063652)

[4.4.1 Beskrivelse af afløbsforhold for restvand, herunder regnvand 16](#_Toc528063653)

[4.4.2 Vurdering af afløbsforhold for restvand, herunder regnvand 16](#_Toc528063654)

[4.5 Affaldshåndtering 17](#_Toc528063655)

[4.5.1 Beskrivelse af affaldshåndtering 17](#_Toc528063656)

[4.5.2 Vurdering af affaldshåndtering 17](#_Toc528063657)

[4.6 Opbevaring af kemikalier, olie, handelsgødning og hjælpestoffer 17](#_Toc528063658)

[4.6.1 Beskrivelse af opbevaring af kemikalier, olie, handelsgødning og hjælpestoffer 17](#_Toc528063659)

[4.7 Uheld og risici 17](#_Toc528063660)

[4.7.1 Redegørelse for mulige uheld 17](#_Toc528063661)

[4.7.2 Minimering af risiko for uheld 18](#_Toc528063662)

[4.7.3 Vurdering af uheld og risici 18](#_Toc528063663)

[5 Forurening med ammoniak fra husdyrbruget 19](#_Toc528063664)

[5.1 Beskrivelse af ammoniakfordampning fra anlægget 19](#_Toc528063665)

[5.2 Bedste tilgængelige teknik (BAT) 19](#_Toc528063666)

[5.2.1 Beregning af den maksimale ammoniakfordampning 19](#_Toc528063667)

[5.2.2 Vurdering af BAT for ammoniak 20](#_Toc528063668)

[5.3 Vurdering af ammoniakpåvirkning af beskyttet natur 20](#_Toc528063669)

[5.3.1 Kategori 1- natur 21](#_Toc528063670)

[5.3.2 Kategori 2 natur 21](#_Toc528063671)

[5.3.3 Kategori 3 natur 21](#_Toc528063672)

[5.3.4 Vurdering af naturpåvirkningen fra anlægget 21](#_Toc528063673)

[5.3.5 Beskrivelse af bilag IV arter og andre beskyttede arter 22](#_Toc528063674)

[6 Nabogener fra husdyrbruget 23](#_Toc528063675)

[6.1 Lugt 23](#_Toc528063676)

[6.1.1 Beskrivelse af lugt fra dyrehold 23](#_Toc528063677)

[6.1.2 Vurdering af lugt fra dyrehold 23](#_Toc528063678)

[6.2 Fluer og skadedyr 24](#_Toc528063679)

[6.2.1 Beskrivelse af flue- og skadedyrsbekæmpelse 24](#_Toc528063680)

[6.2.2 Vurdering af flue- og skadedyrsbekæmpelse 24](#_Toc528063681)

[6.3 Transport 24](#_Toc528063682)

[6.3.1 Beskrivelse af transport 24](#_Toc528063683)

[6.3.2 Vurdering af transport 24](#_Toc528063684)

[6.4 Støj og støv 24](#_Toc528063685)

[6.4.1 Vurdering af støj 24](#_Toc528063686)

[7 Ophør 25](#_Toc528063687)

[8 Bæredygtighed 25](#_Toc528063688)

[9 Bilagsliste 27](#_Toc528063689)

# Meddelelse om miljøtilladelse

## Afgørelse

Aalborg Kommune meddeler miljøtilladelse til kvægbesætning på kvægbruget på I/S Damborg, Volstedvej 41, 9230 Svenstrup.

Ansøgningen er behandlet i henhold til Husdyrbrugloven § 16 b, stk. 1[[1]](#footnote-1) og på grundlag oplysningerne i skema nr. 206111, version 2, som beregnet i [www.husdyrgodkendelse.dk](http://www.husdyrgodkendelse.dk) den 25. september 2018.

Det er Aalborg Kommunes vurdering, at følges miljøtilladelsens vilkår for lokalisering, indretning og drift af husdyrbruget, vil det ansøgte ikke medføre væsentlige direkte eller indirekte virkninger på miljøet. Herunder navnlig:

* landskabelige værdier
* natur med dens bestande af vilde planter og dyr og deres levesteder, herunder områder, der er beskyttet mod tilstandsændringer eller fredet, udpeget som internationalt naturbeskyttelsesområde eller udpeget som særlig sårbart over for næringsstofpåvirkning
* jord, grundvand og overfladevand
* lugt-, støj-, rystelses-, støv-, flue-, transport- og lysgener, uhygiejniske forhold, affaldsproduktion m.v.

Det er kommunens vurdering, at det ansøgte ikke vil påvirke Natura 2000 områder væsentligt, og ej heller vil have negativ indflydelse på planter eller dyr omfattet af bilag IV[[2]](#footnote-2), artsfredning eller optaget på nationale eller regionale rødlister.

Aalborg Kommune har udarbejdet miljøtilladelsen med hensyntagen til den gældende kommuneplan.

## Beskrivelse af projektet

Tilladelsen omfatter det samlede husdyrbrug, som består af et kvæghold med et samlet produktionsareal på 1.906 m2.  Husdyrbruget ejes af I/S Damborg.

I forbindelse med tilladelsen udvides produktionsarealet så det samlede produktionsareal stiger til 2.026 m2 i de eksisterende stalde.

Udvidelsen finder sted ved at etablere flere sengebåse i kostalden. Det sker på det område, der i dag er malkestald og kælvningsbokse. Da etableringen af sengebåsene sker i forlængelse af de eksisterende sengebåseafsnit, er det nødvendigt at etablere staldgangene med den samme profil, som der er i de eksisterende produktionsarealer.

Tilladelsen gælder kun for det ansøgte og med de vilkår som fremgår af tilladelsen. Der må herefter ikke ske udvidelse eller ændring i husdyrbruget, før ændringen er anmeldt og godkendt af Aalborg Kommune.

Husdyrbruget skal til enhver tid leve op til gældende regler i love og bekendtgørelser – også selvom disse regler eventuelt måtte være skærpede i forhold til denne tilladelse.

## Meddelelsespligt

Enhver tilladelsespligtig ændring i driften, indretningen eller bygningsmassen skal anmeldes til og være godkendt af Aalborg Kommune inden gennemførelsen.

Det er Aalborg Kommune, der vurderer, om fremtidige ændringer på husdyrbruget skal udløse krav om tillæg til miljøtilladelsen.

## Gyldighed og retsbeskyttelse

**Udnyttelse**

Tilladelsen betragtes som udnyttet, når afgørelsen er meddelt i sidste instans. Vilkårene i tilladelsen gælder straks herefter.

**Kontinuitet**Hvis tilladelsen har været udnyttet ifølge ovenstående, men herefter ikke har været driftsmæssigt udnyttet, helt eller delvist, i tre på hinanden følgende år, så bortfalder den del af tilladelsen, der ikke har været udnyttet de seneste tre år.
Udnyttelse anses for at foreligge, når mindst 25 pct. af produktionsarealet har været driftsmæssigt udnyttet. Ved driftsmæssig udnyttelse forstås, at der på det pågældende areal produceres mindst 50 pct. af det mulige inden for rammerne af dyrevelfærdskrav eller andre relevante krav.

**Retsbeskyttelse**

Miljøtilladelsen giver retsbeskyttelse i 8 år fra offentliggørelse, dvs. at der er 8 års retsbeskyttelse for nye krav fra tilsynsmyndigheden i denne periode.

Miljøtilladelsen er fortsat gældende efter retsbeskyttelsesperiodens udløb. Men når der er forløbet mere end 8 år efter, der første gang er meddelt tilladelse, kan tilsynsmyndigheden ændre vilkårene heri ved påbud eller nedlægge forbud imod fortsat drift.[[3]](#footnote-3)

## Offentlighed

Udkastet til miljøtilladelsen har været i høring hos ansøger, konsulent og naboer fra d. 1. oktober til 22. oktober 2018.

Der er ikke indkommet bemærkninger til det ansøgte.

## Offentliggørelse

Tilladelsen vil blive offentliggjort på <https://dma.mst.dk/> (DMA: Digital Miljøadministration) den 23. oktober 2018.

## Klagevejledning

Miljøtilladelsen kan påklages til Miljø- og Fødevareklagenævnet af ansøger og enhver, der har individuel væsentlig interesse i sagens udfald, en række foreninger samt organisationer jf. husdyrbruglovens §§ 84 - 87.

Klagefristen er 4 uger fra den dag afgørelsen er offentliggjort. Klagefristen udløber den 20. november 2018.

Eventuel klage skal indgives via Klageportalen på [www.nmkn.dk](http://www.nmkn.dk), som du finder et link til på forsiden af [www.nmkn.dk](http://www.nmkn.dk). Klageportalen ligger på [www.borger.dk](http://www.borger.dk) og [www.virk.dk](http://www.virk.dk). Du logger på [www.borger.dk](http://www.borger.dk) eller [www.virk.dk](http://www.virk.dk) ligesom du plejer, med Nem-ID eller NEMID medarbejder. Klagen sendes gennem klageportalen til den myndighed, der har truffet afgørelsen.

En klage er indgivet, når den er tilgængelig for myndigheden i klageportalen. Når du klager, skal du betale et gebyr. Du betaler gebyret med betalingskort i klageportalen. Gebyret er i 2016-niveau på 900 kr. for privatpersoner og 1.800 kr. for virksomheder og organisationer.

Miljø- og Fødevareklagenævnet skal som udgangspunkt afvise en klage, der kommer uden om Klageportalen, hvis der ikke er særlige grunde til det. Hvis du ønsker at blive fritaget for at bruge Klageportalen, skal du sende en begrundet anmodning til den myndighed, der har truffet afgørelse i sagen. Myndigheden videresender herefter anmodningen til Miljø- og Fødevareklagenævnet, som træffer afgørelse om, hvorvidt din anmodning kan imødekommes.

En eventuel klage har ikke opsættende virkning med mindre Miljø- og Fødevareklagenævnet bestemmer andet. Udnyttelsen af tilladelsen sker dog på ansøgerens eget ansvar (for egen regning og risiko) og indebærer ingen begrænsninger i klagemyndighedens ret til at ændre eller ophæve tilladelsen.

## Andre godkendelser, tilladelser og dispensationer

Aalborg Kommune gør opmærksom på, at en miljøtilladelse efter reglerne i Husdyrbrugloven ikke fritager fra krav om tilladelse, dispensation m.v. efter anden lovgivning som f.eks. byggetilladelse, afledning af tagvand eller lignende.

Husdyrbrugloven indeholder regler om samtidighed i afgørelserne. Dette betyder, at kommunen skal koordinere sagsbehandlingen, således at andre afgørelser såsom byggetilladelse skal træffes samtidig med miljøtilladelsen.

Nørresundby den 23. oktober 2018

Nils Nørgaard

Miljøsagsbehandler

**Afgørelsen sendes til/klageberettigede:**

* Konsulent Karoline Holst LandboNord, – via e-mail: kho@landbonord.dk
* Dansk Ornitologisk Forening, Vesterbrogade 140, 1620 København V – via e-mail: natur@dof.dk
* Dansk Ornitologisk Forening – Nordjylland, v/Peter Lund Kristensen, Byager 13, 9760 Vrå – via e-mail: aalborg@dof.dk
* Danmarks Naturfredningsforening, Masnedøgade 20, 2100 København Ø – via e-mail: dnaalborg-sager@dn.dk
* Danmarks Naturfredningsforening, DN Aalborg, via e-mail: aalborg@dn.dk
* Miljø- og Fødevareministeriet, Slotsholmsgade 12, 1216 København K, via e-mail: mfvm@mfvm.dk
* Styrelsen for Patientsikkerhed, Tilsyn og Rådgivning Nord, Falstersvej 10, 8940 Randers SV, via e-mail: senord@sst.dk
* Danmarks Fiskeriforening, Nordensvej 3, Taulov, 7000 Fredericia, via e-mail: mail@dkfisk.dk
* Ferskvandsfiskeriforeningen v/Niels Barslund, Vormstrupvej 2, 7540 Haderup, via e-mail: nb@ferskvandsfiskeriforeningen.dk
* Danmarks Sportsfiskerforbund, Skyttevej 4, 7182 Bredsted, via e-mail: post@sportsfiskerforbundet.dk
* Danmarks Sportsfiskerforbund, Lars Brinch Thygesen, Worsaaesgade 1, 7100 Vejle, via e-mail: lbt@sportsfiskerforbundet.dk
* Danmarks Sportsfiskerforbund, Jakob Kjær Madsen, Åbrinken 7, 8800 Viborg, via e-mail: jkm@sportsfiskerforbundet.dk
* Det økologiske Råd, Blegdamsvej 4B, 2200 København N, via e-mail: husdyr@ecocouncil.dk
* Arbejderbevægelsens Erhvervsråd, Reventlowsgade 14, 1. sal, 1651 København V, via e-mail: ae@ae.dk
* Forbrugerrådet, Fiolstrædet 17, Postboks 2188, 1017 København K, via e-mail: fbr@fbr.dk

# Vilkårsliste

Som forudsætning for tilladelse stilles følgende vilkår for driften.

**Generelle forhold**

Tilladelsen omfatter husdyrbruget på adresse Volstedvej 41, 9230 Svenstrup.

Husdyrbruget skal indrettes og drives i overensstemmelse med de oplysninger, der fremgår af ansøgningsmaterialet og med de ændringer, der fremgår af tilladelsens vilkår.

Der skal til enhver tid forefindes et eksemplar af denne miljøtilladelse på husdyrbruget. De vilkår, der vedrører driften, skal være kendt af de ansatte, der er beskæftiget med den pågældende del af driften.

Ændringer i ejerforhold (eller hvem der har ansvar for driften) skal meddeles til kommunen.

**Anlæggets beliggenhed, indretning og anvendelse mm.**

Stalde og staldafsnit skal indrettes og anvendes som anført i skemaet nedenfor. Stalde og produktionsarealer skal placeres således som det fremgår af skitse over produktionsarealer, bilag 1, 2a og 2b.



Gødningsopbevaringsanlæg skal anvendes som anført i skemaet:

|  |  |  |  |  |
| --- | --- | --- | --- | --- |
| **Anlæg** | **Byggeår**  | **Kapacitet/størrelse** | **Overfladeareal**  | **Fast overdækning/flydelag** |
| **Gyllebeholder, stor** | 1991 | 1530 m3 | 413 m2 | Flydelag |
| **Gyllebeholder, lille** | 1977 | 315 m3 | 78 m2 | Flydelag |
| **Møddingsplads** | ? |  | 90 m2 | Neddækket |

Der skal til enhver tid kunne fremvises dokumentation, der kan vise at dyreholdets størrelse stemmer overens med det godkendte produktionsareal, og at opbevaringskapaciteten til husdyrgødning er tilstrækkelig.

**Staldinventar og drift**

For dyrehold, der går i strøelse, skal der være fast bund med afløb til gyllesystemet.

I dybstrøelsesstalde skal der strøs halm eller andet tørstof i mængder, der sikrer, at dybstrøelsesmåtten altid er tør i overfladen.

Drikkevandssystemet skal drives og vedligeholdes, således at spild undgås.

**Gyllebeholdere og håndtering af gylle**

Ændringer i opbevaringskapaciteten, skal godkendes af tilsynsmyndigheden, før ændringen foretages.

Håndtering af gylle skal foregå under opsyn, således at spild undgås.

Påfyldning af gylle skal ske fra gyllevogn med påmonteret suge/pumpetårn.

**Opbevaring af ensilage**

Placering af ensilagestakke, der ikke placeres på fast bund med afløb til opsamlingsbeholder, skal indtegnes på kortbilag, der skal fremvises tilsynsmyndigheden på forlangende.

**Afløbsforhold for restvand, herunder regnvand**

Restvand fra rengøring af stalde og lignende skal ledes til opsamlingsbeholder eller gyllesystem og må herefter anvendes i overensstemmelse med bestemmelserne for restvand i husdyrgødningsbekendtgørelsen. Opsamlingsbeholderen skal have en kapacitet svarende til mindst en afvaskning af staldene.

**Bortskaffelse af affald**

Affald skal sorteres og bortskaffes i overensstemmelse med Aalborg Kommunes regler for affald sortering. Jf. vedlagte bilag 5.

 **Opbevaring af kemikalier, olie, handelsgødning og hjælpestoffer**

Opbevaring af diesel/fyringsolie i overjordiske tanke skal til enhver tid ske i en typegodkendt beholder, som er opstillet i henhold til typegodkendelsen, og der må ikke være mulighed for afløb til jord, kloak, overfladevand eller grundvand. Overjordiske tanke skal sikres mod påkørsel.

**Uheld og risici**

Ved driftsuheld, hvor der opstår risiko for forurening af miljøet, er der pligt til øjeblikkeligt at anmelde dette til **Alarmcentralen, tlf.: 112** og efterfølgende straks at underrette **Aalborg Kommune, Miljø- og Energiforvaltningen på tlf.: 99 31 20 00**.

Der skal forefindes en opdateret beredskabsplan på husdyrbruget, som fortæller, hvornår og hvordan der skal reageres ved uheld, som kan medføre konsekvenser for det eksterne miljø. Planen skal være tilgængelig og synlig for husdyrbrugets ansatte og øvrige, der færdes på husdyrbruget. Beredskabsplanen er vedlagt som bilag.

**Lugt**

Husdyrbruget skal drives og renholdes, således at lugtgener begrænses mest muligt.

Såfremt tilsynsmyndigheden vurderer, at driften af husdyrbruget giver anledning til væsentligt flere lugtgener for de omkringboende end forventet, skal husdyrbruget lade udarbejde en handlingsplan for at nedbringe lugtgenerne, herunder evt. foretage lugtmålinger. Inden dokumentationsprogrammet iværksættes, skal det godkendes af tilsynsmyndigheden, og undersøgelsens omfang vil efter konkret vurdering blive fastsat af tilsynsmyndigheden. Alle udgifter i forbindelse med ovennævnte afholdes af husdyrbruget.

Viser ovennævnte dokumentation, at der er væsentlige lugtgener, skal de afhjælpende foranstaltninger udføres efter nærmere aftale med tilsynsmyndigheden.

Kravet om dokumentation af lugtforholdene kan højst fremsættes en gang årligt, med mindre den seneste kontrol viste, at lugtemissionen ikke kan overholdes.

**Fluer og andre skadedyr**

Der skal på husdyrbruget foretages effektiv fluebekæmpelse som minimum i overensstemmelse med de til enhver tid gældende retningslinjer for fluebekæmpelse.

Opbevaring af foder skal ske på sådan en måde, så der ikke opstår risiko for ophold af skadedyr (rotter m.v.).

### Transport

Ved transport af gylle på offentlige veje skal gyllevognens åbninger være forsynet med låg eller lignende, således at spild ikke kan finde sted. Skulle der alligevel ske spild, skal dette straks opsamles.

**Støj**

Husdyrbrugets bidrag til støjbelastningen må ikke overstige følgende værdier målt ved nabobeboelsen eller dennes opholdsarealer:

|  |  |  |  |  |
| --- | --- | --- | --- | --- |
| Områdetype | Man-fre kl. 7-18Lørdag kl. 7-14 Gns. værdi over referencetidsrummet | Man-fre kl. 18-22 Lør kl. 14-22 Søn- og helligdag kl. 7-22 Gns. værdi over referencetidsrummet | Alle dagekl. 22-7Gns. værdi over referencetidsrummet | Alle dagekl. 22-7MaksimalVærdi |
| Det åbne land (inkl. landsbyer og landbrugsarealer) | 55 dB(A) | 45 dB(A) | 40 dB(A) | 55 dB(A) |

**Vejledning om ekstern støj fra virksomheder. Miljøstyrelsens vejledning nr. 5 af november 1984.**

Husdyrbruget skal for egen regning dokumentere, at støjvilkår overholdes, hvis tilsynsmyndigheden finder generne væsentlige.

Støjmålinger skal udføres som beskrevet i Miljøstyrelsens til enhver tid gældende støjberegningsvejledning og foretages i punkter, som forinden aftales med tilsynsmyndigheden.

**Lys**

Udendørs pladsbelysning skal forsynes med bevægelsessensorer, der sikrer, at lyset kun er tændt i op til en halv time ad gangen. Lyskilder må ikke placeres, så de kan blænde trafikken på Volstedvej.

# Husdyrbrugets beliggenhed og planmæssige forhold

## Beskrivelse af placering i landskabet mv.

Volstedvej 41 er beliggende i det åbne land. Området er præget af landbrug med spredte gårde og landsbyer.

## Planmæssige forhold og afstandskrav til anlægget

|  |  |  |
| --- | --- | --- |
| **Lovpligtig min.afstand[[4]](#footnote-4) fra husdyrbruget** | **Minimumsafstand** | **Aktuel afstand** |
| Eksisterende/fremtidig byzone eller sommerhusområde | 50 m\* | 1.200 m |
| Område i lokalplan udlagt til boligformål, blandet bolig og erhvervsformål eller til offentlige formål med henblik på beboelse, institutioner, rekreative formål og lignende | 50 m\* | 1.200 m |
| Nabobeboelse | 50 m | 150 m |

## Fredninger, fortidsminder, bygge- og beskyttelseslinjer mm

Afstandskrav til fredninger og fortidsminder er ikke relevante i denne tilladelse, da der ikke bygges nyt.

## Vurdering af husdyrbrugets beliggenhed og planmæssige forhold

Tilladelsen medfører ingen ydre forandringer af husdyrbruget og vil fortsat fremstå som det gør i dag. Øvrige afstandskrave i flg. Husdyrbruglovens §§ 6 og 8 ikke relevante i denne sag, da de ikke vurderes at kunne udgøre et problem forhold til ændring af dyrehold og staldindretning på Volstedvej 41.

# Husdyrhold, staldanlæg og drift

## Staldanlæg og husdyrhold

### Beskrivelse af staldanlæg og husdyrhold

Nedenstående skema viser produktionsareal, dyretyper og staldsystem/gulvtype i ”nuværende” drift, ”ansøgt” drift og 8 års-drift.

|  |  |  |
| --- | --- | --- |
| Bygning | Dyretype og Gulvtype | Produktionsareal |
| Ansøgt | Nudrift | 8 års drift |
| Kvier | Malkekøer, kvier og stude. Sengestald med spalter (kanal, bagskyl eller ringkanal) | 240 | 240 | 240 |
| Kostald | Malkekøer, kvier og stude. . Sengestald med fast gulv  | 386 | 0 | 0 |
| Malkekøer, kvier og stude. Sengestald med fast gulv | 1373 | 1373 | 1373 |
| Malkekøer, kvier og studeDybstrøelse | 27 | 263 | 263 |
| Kalve, (under 6 mdr.) dybstrøelse | 0 | 30 | 30 |

**Oversigt over stalde og gulvtyper**

Efter udvidelse vil anlægget have et samlet produktionsareal på 2.086 m2.

Der indrettes derfor flere sengebåse i stalden, på det areal der i dag anvendes til kælvningsafdeling samt malkestald.

Der sker ingen nyopførelse af bygninger på bedriften.

## Anlæggets drift

### Beskrivelse af gyllebeholdere og håndtering af gylle

Ifølge kapacitetserklæringen estimeres ud fra normproduktionen af gødning, som det fremgår af nedenstående skema:

|  |  |  |
| --- | --- | --- |
| **Dyreholdet kan sammensættes på denne måde** | **Antal** | **Normproduktion tons\***  |
| **Gylle** | **Dybstrøelse** |
| Malkekøer |  |  |  |
| Opdræt | 350 | 2.190 | 55 |
| Tyrekalve |  |  |  |
| I alt | 350 | 2.190 | 55 |

\*Normproduktionen er inkl. drikkevandsspild, rengøringsvand samt regnvand fra møddingsplads og gylletank jf. Landbrugets Byggeblad 95.03-03.

|  |  |  |  |
| --- | --- | --- | --- |
|  | **Kapacitet** | **Tilstrækkelig** | **Overkapacitet** |
|  | m3 | mdr. | m3 | mdr. | m3 |  mdr. |
| Eksisterende gylletank I- V41 | 500 |  |  |  |  |  |
| Eksisterende gylletank II- V41 | 1.500 |  |  |  |  |  |
| Kanaler og fortanke |  |  |  |  |  |  |
| I alt | 2.000 | 10,9 | 1.643 | 9 |  |  |

**Tabel 1. Opgørelse over opbevaringskapacitet for husdyrgødning**

Husdyrgødningen oplagres i ejendommens eksisterende gylletanke på hhv. 500 m3 og 1500 m3. Der er redegjort på oplagring i IT-ansøgning, skemaID 206111 og lagre er indtegnet på anlægstegningen (bilag 1).

På begge gylletanke, laves der naturligt flydelag eller flydelag med snittet halm eller tilsvarende og der føres logbog.

Alle tanke opfylder Husdyrgødningsbekendtgørelsens skærpede krav til pumper etc. Der udføres 10-års beholderkontrol af godkendt firma. Tankene tømmes normalt 1 gang årligt med henblik på inspektion.

Der foretages ikke behandling (separation, beluftning, biologisk behandling, kompostering eller lign.) af husdyrgødningen på anlægget. Der er tilstrækkeligt areal til rådighed i nærområdet til at det ikke er nødvendigt at fjerne en del af husdyrgødningen.

### Vurdering af gyllebeholdere og håndtering af gylle

Aalborg Kommune vurderer, at den beregnede opbevaringskapacitet er tilstrækkelig til at opfylde husdyrgødningsbekendtgørelsens krav.

De stillede vilkår om gødningsopbevaringsanlæggenes overfladeareal sikrer, at de beregninger og vurderinger, som ligger til grund for denne tilladelse er overholdt.

### Beskrivelse af fast gødning/dybstrøelse

Der eksisterer en møddingsplads er opgivet til et areal på 90 m2, Ifølge tabel 1 er der en årlig produktion af dybstrøelse på 55 ton.

### Vurdering af fast gødning/dybstrøelse

Gødningspladsens kapacitet vurderes at være tilstrækkelig.

### Beskrivelse af opbevaring af ensilage

Grovfoder opbevares hovedsageligt på anden ejendom. Ved behov opbevares det desuden i markstakke.

Af de generelle regler i husdyrgødningsbekendtgørelsen fremgår, at ensilagestakke, der ikke placeres på fast bund med afløb til opsamlingsbeholder, højst må være placeret på samme sted i 24 måneder. Der skal derefter gå 5 år, før ensilage igen må placeres på samme sted.

### Vurdering af opbevaring af ensilage

Aalborg Kommune vurderer, at ensilage kan opbevares i overensstemmelse med gældende regler.

### Beskrivelse af ventilation

Al ventilation er naturlig udluftning.

### Vurdering af ventilation

Der er ikke registreret klager fra naboer omkring luft fra anlægget. Aalborg Kommune vurderer derfor, at ventilationen ikke giver væsentlige gener for omgivelserne, og at der ikke er behov for at stille vilkår.

## Rengøring af staldanlæg, herunder vandforbrug

### Beskrivelse af rengøring af staldanlæg, herunder vandforbrug

På husdyrbruget er det gennemsnitlige vandforbrug de sidste to år på 6.000 m3. Dette vandforbrug dækker husstanden Volstedvej 41 samt produktionen i stalden.

Vandforbruget ventes efter udvidelsen at stige til 7.900 m3.

Vand fra rengøring i staldene ledes til gyllesystem. Sanitært spildevand nedsives.

### Vurdering af rengøring af staldanlæg, herunder vandforbrug

Det vurderes at vandforbrug samt afledning af spildevand er i overensstemmelse med gældende miljøregler.

Der foreligger gældende tilladelse af 11. april 2018 til at indvinde grundvand til nuværende og fremtidig drift. Vandindvindingstilladelsen svarer til den mængde, hvori driftens og husholdningens vandforbrug kan indeholdes.

## Restvand, herunder regnvand

### Beskrivelse af afløbsforhold for restvand, herunder regnvand

Oversigtskort med angivelse af afløbsforhold for husdyrbruget jf. bilag 1.

Der er ingen vaskeplads på Volstedvej 41. Al rengøring af maskiner og påfyldning af sprøjteudstyr foregår på Volstedvej 70.

Rengøringsvand og drikkevandsspild beregnes og indregnes i mængden af gylle. Forhold omkring vaskeplads, afløb til gyllesystem.

Der er ingen tagrender på bygningerne. Tagvand nedsives i jorden.

### Vurdering af afløbsforhold for restvand, herunder regnvand

Kommunen vurderer, at kapaciteten i gyllebeholderen er tilstrækkelig til at rumme de givne mængder restvand, herunder regnvand, i ansøgt drift.

Ligeledes vurderer kommunen, at den samlede håndtering af restvand herunder regnvand sker på forsvarlig vis.

## Affaldshåndtering

### Beskrivelse af affaldshåndtering

Husdyrbruget skal overholde kommunens affaldsregulativer. I bilaget *Vejledning i sortering af affald*, er en vejledning om bortskaffelse af de enkelte affaldstyper. Af denne vejledning fremgår også hvilke regler, der gælder for virksomheders anvendelse af Aalborg Kommunes genbrugspladser.

Register over affaldsproduktionen

Kommunen har udarbejdet stamkort mv., som kan benyttes til registrering af affaldsproduktionen. Formålet er at fremme sortering og genanvendelse af affald. Husdyrbruget kan i det konkrete tilfælde forevise anden dokumentation for sortering og genanvendelse af affald. Det kan fx være særskilte kvitteringer for aflevering af de enkelte affaldsfraktioner, som forekommer på husdyrbruget.

**Fast affald**

Affald der fremkommer ved anlæggets drift vil blive opbevaret og bortskaffet i henhold til de til enhver tid gældende regler.

Husholdningsaffald og al brændbart affald fra stalden afhentes med dagrenovation. Genanvendeligt affald frasorteres og afleveres til genbrug.

**Olie- og kemikalieaffald**

Alt vedligeholdelse af traktorer mv. foretages af værksted. Der er intet oplag af spildolie eller andet farligt affald.

Medicinrester opbevares aflåst i original emballage og bortskaffes som farligt affald. Brugte kanyler opbevares i kanyleboks og bortskaffes med den kommunale indsamlingsordning.

**Døde dyr**

Udlægges foran driftsbygning og afhentes ad DAKA.

### Vurdering af affaldshåndtering

Ved vilkåret om registrering af affaldsproduktionen sikres, at der altid er fokus på sortering og genanvendelse af affald. Aalborg Kommune vurderer, at de miljømæssige krav til affaldshåndtering er opfyldt, når vilkår og affaldsregulativ følges.

## Opbevaring af kemikalier, olie, handelsgødning og hjælpestoffer

### Beskrivelse af opbevaring af kemikalier, olie, handelsgødning og hjælpestoffer

Der opbevares ikke kemi, olie eller handelsgødning på Volstedvej 41. Al vedligehold af maskiner samt markdrift udgår fra anden ejendom.

## Uheld og risici

### Redegørelse for mulige uheld

Sker der uheld, der kan medføre alvorlige påvirkninger af natur og miljø, vil alarmcentralen straks blive kontaktet. Ligeledes vil kommunens Miljø- og Energiforvaltning efterfølgende blive underrettet. Der er udarbejdet en beredskabsplan for driftsuheld. Denne er vedlagt som bilag 4. Medarbejdere, ejer og andre med fast adgang til husdyrbruget bliver vejledt i beredskabsplanen, der er vedlagt som bilag.

Der kan ske spild af gylle ved pumpning til/fra gyllebeholder. Endelig kan der ske spild af dieselolie ved påfyldning af dieseltank. Derudover kan der ske spild fra gyllebeholder eller dieseltank ved lækage.

### Minimering af risiko for uheld

Gyllen opbevares i gyllebeholder, der er godkendt i henhold til 10 års beholderkontrol. Der pumpes fra fortank til lagertank, men fra lagertank suges gyllen til gyllevognen.

### Vurdering af uheld og risici

Kommunen vurderer, at husdyrbrugets indretning og drift minimerer risikoen for uheld. Ligeledes er fraværet af fastmonteret pumpe på gylletanken med til at mindske risikoen for uheld.

Husdyrbrugets Beredskabsplan beskriver, hvilke forholdsregler der skal tages, hvis der, trods foranstaltningerne, alligevel sker et uheld med risiko for forurening af jord, grund- eller overfladevand.

# Forurening med ammoniak fra husdyrbruget

## Beskrivelse af ammoniakfordampning fra anlægget

Ændringen medfører en forøgelse af ammoniakfordampningen på 425 kg N/år, set i forhold til nudriften (og 8 års driften). Husdyrbrugets samlede emission efter ændringen er beregnet til 3.475 kg N/år.

Der er indsendt beregninger af husdyrbrugets ammoniakemission, som viser den ansøgte udvidelse set i forhold til såvel nudriften som 8 års-driften[[5]](#footnote-5). Beregningsresultaterne fremgår af nedenstående tabel.

|  |  |  |  |
| --- | --- | --- | --- |
|  | Ammoniakemission | Meremission i fht nudrift | Meremission i fht 8 år tilbage |
| 8 års driften | 2.831 Kg N/år | - | - |
| Nudrift | 2.831 Kg N/år | - | - |
| Ansøgt | 3.256 Kg N/år | 644 Kg N/år | 644 Kg N/år |

**Ammoniakemission for både den ansøgte udvidelse og for samtlige udvidelser over en 8-årig periode.**

## Bedste tilgængelige teknik (BAT)

### Beregning af den maksimale ammoniakfordampning

Med udgangspunkt i de vejledende emissionsgrænseværdier opnåelige ved anvendelse af den bedste tilgængelige teknik for husdyrbrug med konventionel produktion af malkekvæg i gyllebaserede staldsystemer[[6]](#footnote-6) har IT-ansøgningssystemet beregnet husdyrbrugets samlede emissionsgrænseværdi til 3476 kg N/år. Beregningen fremgår af tabellen nedenfor:



Den faktiske ammoniakemission fra husdyrbruget er i husdyrgodkendelse.dk beregnet til 3476 kg N/år. Dermed er BAT-kravet er overholdt.

### Vurdering af BAT for ammoniak

Ammoniakfordampningen i nudrift og 8 års driften er identiske idet, der ikke har været ændringer i driften i denne periode.

Den faktiske ammoniakemission fra husdyrbruget er i Husdyrgodkendelse.dk beregnet til 3.476 kg N/år, hvilket svarer til BAT-kravet. Dermed overholder ejendommen husdyrbruglovens krav til ammoniak fordampning (emissionsgrænseværdien) fra anlægget.

Ved fastsættelse af en emissionsgrænseværdi for det samlede anlæg skal der ifølge vejledningen udregnes emissionsgrænser for de enkelte dele af staldanlægget. Summen af disse emissionsgrænser udgør emissionsgrænseværdien for det samlede anlæg, som skal overholdes af husdyrbruget.

I denne ansøgning har ansøger foreslået en anden gulvtype end BAT-gulvet, hvilket medfører en stigning i ammoniakfordampningen på 305 kg N/år i forhold til det beregnede BAT-niveau. Ansøger har begrundet dette med, at det ikke muligt at etablere de nye sengebåse med et andet gulv og gyllesystem end det eksisterende faste gulv som er i resten af kostalden. Aalborg Kommune har vurderet den ønskede ændring som acceptabel, og at BAT-niveauet for ammoniak derfor hæves tilsvarende.

Aalborg Kommune har samlet set vurderet, at det konkrete husdyrbrug ikke adskiller sig

væsentligt fra forudsætningerne som ligger til grund for fastlæggelsen af emissionsgrænseværdien for malkekvæg, hvorfor denne anvendes til fastsættelse af BAT-niveauet.

Aalborg Kommune vurderer desuden, at anvendelsen af Miljøstyrelsens vejledende emissionsgrænseværdier sikrer, at det udmeldte BAT-niveau er proportionalt. Med dette menes, at niveauet kan opnås ved hjælp af teknikker, som har en rimelig pris i forhold til den reducerede forurening samt i forhold til omkostningen pr. årsko. Det vil derfor ikke være proportionalt at indføre yderligere ammoniaktiltag.

## Vurdering af ammoniakpåvirkning af beskyttet natur



**Tabel over den beregnede ammoniakdeposition i nærmeste kategori 1-, 2- og 3- naturområder omkring Volstedvej 41. Alle beregninger er foretaget gennem det digitale ansøgningssystem** [**www.husdyrgodkendelse.dk**](http://www.husdyrgodkendelse.dk)**.**

**Infoboks**

**Kategori 1-natur¶**

Kategori 1-natur er Natura 2000-naturtyper, som omfattes af lovens § 7, stk. 1, nr. 1. Det er de ammoniakfølsomme Natura 2000-naturtyper, som indgår i udpegningsgrundlaget for området, og som Naturstyrelsen har kortlagt i forbindelse med Natura 2000-planlægningen.

**Kategori 2-natur¶**

Kategori 2-natur er nærmere bestemte ammoniakfølsomme naturtyper, der ligger uden for internationale naturbeskyttelsesområder. Det drejer sig om:

• højmoser,

• lobeliesøer, (lobeliesøer er klarvandede søer med lavt indhold af kvælstof og fosfor)

• heder der er større end 10 ha, og som er omfattet af naturbeskyttelseslovens § 3, og overdrev der er større end 2,5 ha, og som er omfattet af naturbeskyttelseslovens § 3.

**Kategori 3-natur¶**

Kategori 3-natur er ammoniakfølsomme naturområder, som ikke er kategori 1-natur eller kategori 2-natur, og som er hede, mose eller overdrev omfattet af naturbeskyttelseslovens § 3 eller som er ammoniakfølsom skov.

### Kategori 1- natur

Der ligger ikke kategori 1 natur indenfor en afstand af anlægget, hvor der deponeres mere end 0,2 kg N/ha/år i total-deposition. Nærmeste kategori 1 naturpunkt er beliggende i en afstand af ca. 5 km mod SØ.

### Kategori 2 natur

Der ligger ikke kategori 2 natur indenfor en afstand af anlægget, hvor der deponeres mere end 1 kg N/ha/år i total-deposition. Nærmeste kategori 2 naturpunkt er beliggende i en afstand af ca. 1,4 km mod NØ.

### Kategori 3 natur

Der ligger ikke kategori 3 natur indenfor en afstand af anlægget, hvor der deponeres mere end 1 kg N/ha/år i mer-deposition. Nærmeste kategori 3 naturpunkt er beliggende i en afstand af ca. 600 m mod V.

### Vurdering af naturpåvirkningen fra anlægget

Det er vurderet ud fra afstanden samt den samlede udledning af ammoniak fra husdyrbruget, at det ud fra et videnskabeligt synspunkt uden rimelig tvivl kan fastslås, at det ansøgte projekt ikke har skadelige virkninger på natur kategoriseret som kategori 1-, 2- og 3-natur, jf. § 2, stk. 1, nr. 1, 2 og 3 i *Bekendtgørelse om godkendelse og tilladelse m.v. af husdyrbrug*.

Aalborg Kommune vurderer, at det ud fra et videnskabeligt synspunkt uden rimelig tvivl kan fastslås, at det ansøgte projekt ikke har skadelige virkninger på internationale naturbeskyttelsesområders integritet og overordnede bevaringsmålsætning. For den øvrige natur omfattet af naturbeskyttelseslovens § 3 i eller udenfor Natura 2000-området vurderes det, at der ved overholdelse af ovenforstående vilkår ikke vil ske en væsentlig påvirkning ved gennemførelse af det samlede projekt.

Det er samtidig kommunens vurdering, at der ikke er særlige forhold, som kan begrunde en skærpelse af de generelle beskyttelsesniveauer, som findes for natur.

### Beskrivelse af bilag IV arter og andre beskyttede arter

Beskyttede naturområder kan være leve-, yngle- eller rasteområder for Bilag IV-arter, rødlistearter eller ansvarsarter, og er blandt andet derfor sikret mod forringelse af naturtilstanden via lovgivning. Forhøjet tilførsel af det kvælstofholdige næringsstof *ammoniak*, kan bidrage til ændringer i naturtilstanden og dermed føre til en forringelse af levestederne for følsomme og truede plante- og dyrearter.

Med udgangspunkt i beregninger af ekstra tilførsel af atmosfærisk båret ammoniak fra anlægget til beskyttede naturområder i oplandet er det vurderet, at ingen beskyttede naturområder modtager så meget ekstra ammoniak, at naturtilstanden bliver påvirket negativt i forhold til deres nuværende tilstand.

Aalborg Kommune har vurderet, at ingen naturarealer (vandhuller, gamle skove, overdrev), som kunne være leve-, yngle- eller rasteområder for bilag IV-arter, vil blive påvirket væsentligt af det ansøgte projekt. På denne baggrund vurderes det, at godkendelse af anlæggets ammoniakfordampning ikke vil beskadige eller ødelægge leve-, yngle- eller rasteområder for bilag IV-arter.

Aalborg Kommune har desuden ikke fundet konkrete registreringer af bilag 4-arter inden for 1 kg konsekvenszone for ammoniak ved søgning i data over fund af arter (Aalborg Kommunens egne registreringer, hjemmesiden: [www.habitatarter.dk/](http://www.habitatarter.dk/) og Naturdata i Danmarks Miljøportal).

# Nabogener fra husdyrbruget

## Lugt

### Beskrivelse af lugt fra dyrehold

Den primære kilde til lugt fra dyrehold er staldluftventilation. Der foreligger kun systematiske og anvendelige målinger/oplysninger om lugt fra staldanlæg. Lugt i forhold til omkringboende vurderes derfor udelukkende ud fra staldanlæg til dyrehold. Lugtgener fra opbevaringsanlæg samt ved udbringning indgår ikke i lugtberegningerne og håndteres derfor primært ved hjælp af generelle regler i husdyrgødningsbekendtgørelsen (tæt overdækning af mødding uden daglig tilførsel samt flydelag eller tæt overdækning af gyllebeholdere).

Tabellen viser de beregnede geneafstande og aktuelle afstande. Geneafstanden måles fra midt på staldanlægget til kant af nærmeste bolig. Beboelsesbygninger på ejendomme med landbrugspligt efter landbrugslovens regler samt beboelsesbygninger, der ejes af driftsherren, medregnes ikke.

Lugtgeneafstandene er beregnet som for fuld besætning. Alle eksisterende og nye stalde indgår i beregningen.





**Tabel: Resultat af lugtberegning på nærmeste enkeltbolig, samlet bebyggelse og bymæssig bebyggelse i husdyrgodkendelse.dk**

Dyreholdets lugtafgivelse er i husdyrgodkendelse.dk beregnet med hhv. den nye beregningsmodel og FMK-modellen. I beregningerne indgår afstand til den pågældende lokalitet/område, samt hvor meget det lugter fra de enkelte staldsystemer (fx lugter slagtesvin på delvist fast gulv 300 OUE/s/1000 kg og kvæg 170 OUE/s/1000 kg (OUE = lugtenhed (Odour Unit)).

I blandede besætninger og/eller ved spredte staldanlæg beregnes en samlet geneafstand som et vægtet gennemsnit af lugt og afstand.

Beregningerne angiver den geneafstand, som er udtryk for den højeste beskyttelse af naboerne.

### Vurdering af lugt fra dyrehold

I forbindelse med lugtvurdering af projektet er der – ud over de beregnede geneafstande i ansøgningssystemet – set på andre parametre som influerer på lugtberegningerne, såsom det indtastede antal stipladser, den kumulative effekt (antal husdyrbrug med en ammoniakemission på over 750 kg ammoniak/år) samt rengøring og ventilationsforholdene. Endvidere er der foretaget en vurdering af husdyrbrugets beliggenhed ift. nærmeste naboer og byzone/sommerhusområde (300 meter fra byzone/sommerhusområde, samlet bebyggelse, lokalplanlagte områder og 100 meter fra en enkeltbolig, som er uden landbrugsnotering og har anden ejer end husdyrbruget).

Lugtberegninger viser, at husdyrbruget efter udvidelsen ikke vil være til gene for omkring-boende, fordi den korrigerede geneafstand er kortere end vægtet gennemsnitsafstand. Beregningerne forudsætter, at der er god staldhygiejne samt at ventilationsanlægget svarer til, hvad der normalt forekommer på husdyrbrug af denne type.

## Fluer og skadedyr

### Beskrivelse af flue- og skadedyrsbekæmpelse

Skadedyr bekæmpes generelt i henhold til Aarhus Universitets retningslinjer samt kommunens anvisninger. Rotter bekæmpes i samarbejde med kommunen. Der anvendes Neporex (eller tilsvarende middel) som larvemiddel til bekæmpelse af fluelarver ved kalvene. Dette forebygger flueproblemer.

### Vurdering af flue- og skadedyrsbekæmpelse

Herefter er det kommunens vurdering, at husdyrbrugets skadedyrsbekæmpelse er tilfredsstillende, og at der ikke er behov for at stille yderligere vilkår.

## Transport

### Beskrivelse af transport

Adgangsvejen til ejendommen sker af Volstedvej.

Antallet af transporter til og fra ejendommen vil reduceres efter udnyttelse af tilladelsen, da en bedrift med kvier vil have mindre behov for tilførsel af korn og kraftfoder og der vil ikke blive afhentning af mælk fremover.

Den interne transport på ejendommen er indrettet, så den giver minimum gene for naboer. Hovedparten af arealerne ligger tæt på ejendommen og der er begrænset transport af mindre offentlige veje.

Gylletransporter og transporter med markafgrøder er sæsonbetonet, mens øvrig transporter med dyr og foder er jævnt fordelt over hele året.

### Vurdering af transport

Aalborg Kommune vurderer, at transport til og fra husdyrbruget ikke giver væsentlige gener for naboer og øvrige boligområder ud over, hvad man kan forvente af denne type husdyrbrug.

Da ændringen i kørsel til og fra Volstedvej 41 medfører mindre trafik, vurderes det at trafik til og fra ejendommen kan foregå uden gener for naboer. Trafik på offentlige veje reguleres gennem de almindelige færdselsregler.

## Støj og støv

De normale støjkilder på ejendommen vil være højtryksrenser, fodring, gyllepumper, den daglige brug af traktorer samt transporter til og fra ejendommen.

Indblæsning af foder kan ligeledes give anledning til støj, ligesom der må påregnes støj, når dyrene flyttes mellem staldafsnittene og ved transport af kalve og kvier til og fra ejendommen.

Brugen af traktorer i det daglige vil normalt begrænse sig til dagtimerne, dog må der påregnes sæsonbestemt markarbejde ud over dette.

Gyllepumper kører dagligt.

De væsentligste støvkilder på ejendommen er håndtering af halm til strøelse samt håndtering af foder.

### Vurdering af støj

Der er ikke tidligere modtaget klager over støj eller støv fra husdyrbruget. Da anlægget ligger i god afstand fra omkringboende, vurderer Aalborg Kommune, at øget støj i forbindelse med udvidelsen ikke vil give væsentlige gener. Skulle der alligevel opstå støj- eller støvgener i forbindelse med husdyrbruget, er der mulighed for at stille krav om undersøgelse af dette.

# Ophør

Ved en miljøtilladelse efter § 16b er det ikke et lovkrav, at der er en plan for for husdyrholdets ophør. Aalborg Kommune henstiller dog til at man kontakter miljømyndighederne med henblik på rådgivning vedrørende rengøring og affaldsbortskaffelse.

# Bæredygtighed

Husdyrbrugloven har bl.a. til formål at værne om natur og miljø, så samfundsudviklingen kan ske på et bæredygtigt grundlag i respekt for menneskers livsvilkår og for bevarelse af dyre- og plantelivet.

Energiforbruget på bedriften vil falde betragteligt, når der fremover ikke længere skal malkes køer.

Ansøger tilsigter løbende at reducere både energi- og andet resurseforbrug på ejendommen for at reducere miljøpåvirkning og forbedre det økonomiske indtjeningsgrundlag. Der er naturlig ventilation i alle staldbygninger.

Der anvendes lavenergibelysning i staldene.

Der foretages jævnlig kalibrering af drikkevandsinstallationer med henblik på at undgå unødig spild. Lækager identificeres og repareres.

Du opfordres til at købe produkter, hvor miljøparametre vægtes på lige fod med kvalitet og pris.

Aalborg Kommune opfordrer dig til at bruge bæredygtige materialer og til at have fokus på en bæredygtig produktion. Udover at minimere vand, el og varmeforbruget er det en god ide også at have fokus på de råvarer, der indgår i produktionen eller i egne produkter. Der kan fx bruges genanvendelige materialer, være fokus på levetiden for produktet, eller på adskillelse af produktet, så de enkelte dele nemmere kan genbruges. Herudover opfordres du til at have fokus på at minimere emballagen, minimere forbruget af kemikalier og reducere transporten.

Ved at reducere energiforbruget og brugen af fossile brændsler vil bidraget til klimaforandringerne fra CO2-udledningen reduceres. Husdyrbruget kan vælge maskiner m.v. med et lavt energiforbrug, udskifte belysningen med LED-pærer, opsætte tænd-sluk-ure eller isolere bygningerne. Endvidere kan husdyrbruget vælge at anvende vedvarende energi såsom energi fra solen, vindmøller, jordvarme eller varmepumper.

Affald er en ressource, som skal udnyttes. I stedet for deponering eller forbrænding kan affald fx bruges til erstatning for en råvare. Derfor er det helt centralt, at husdyrbrugets affald sorteres, så det kan genanvendes. Pap/papir, metal og plast kan fx genanvendes direkte. Haveaffald kan omdannes til kompost, mens andre affaldstyper såsom spildolie skal gennemgå en rensning, før det kan genanvendes. Det kan også være, at der er en affaldsart på dit husdyrbrug, som anses for en ressource for en anden virksomhed.

Ved at kortlægge affaldsstrømme på husdyrbruget kan det vise sig, at råvareforbruget kan optimeres. Det kan også være, at emballagen giver så meget affald, at husdyrbruget med fordel kan tage kontakt til producenten for en anden emballering.

Ved at anvende bæredygtige materialer fx certificeret træ eller vælge det mindst miljøbelastende vaskemiddel eller anden råvare kan husdyrbruget hjælpe miljøet. Det kan også være, at regnvand kan anvendes i en del af produktionen, eller at vand og andre materialer kan recirkuleres i produktionen.

En af de store udfordringer i verden er tab af biologisk mangfoldighed. Husdyrbruget kan bidrage til en forøget biologisk mangfoldighed på stedet fx ved at anvende regnvandet til en sø eller ved at lave insektvolde eller naturstriber i marken.

# Bilagsliste

Bilag 1 Situationsplan over husdyrbruget med angivelse af til og frakørselsforhold samt staldafløb

Bilag 2 a + b Oversigtskort over staldindretning med angivelse af produktionsarealets dimensioner

Bilag 3 Kort over naturpunkter hvortil der er beregnet ammoniak

Bilag 4 Naboafstande

Bilag 5 Beredskabsplan

Bilag 6 Vejledningen ”Affaldstyper i landbruget”

1. Bekendtgørelse af lov om husdyrbrug og anvendelse af gødning m.v. LBK nr 256 af 21/03/2017. [↑](#footnote-ref-1)
2. Habitatdirektivet fra 1992 (Rådets direktiv 92/43/EØF om bevaring af naturtyper samt vilde dyr og planter med senere ændringer). [↑](#footnote-ref-2)
3. Jævnfør § 41 i husdyrbrugloven. [↑](#footnote-ref-3)
4. Jævnfør Husdyrbruglovens § 6. [↑](#footnote-ref-4)
5. 8 års-driften er husdyrbrugets lovlige drift for 8 år siden. [↑](#footnote-ref-5)
6. Vejledende emissionsgrænseværdier opnåelige ved anvendelse af den bedste tilgængelige teknik (BAT), jf. godkendelsesbekendtgørelsens Bilag 3. [↑](#footnote-ref-6)